rejauldu/bengali-wikipedia huggingface dataset:
পুঞ্চ () ভারতের জম্মু বিভাগ-এর ১০টি জেলার মধ্যে অন্যতম একটি জেলা। পাকিস্তান শাসিত কাশ্মীরের পুঞ্চ জেলার সীমান্তবর্তী পুঞ্চ জেলা অবস্থিত এবং ভারত ও পাকিস্তানের মধ্যে সীমান্তবর্তী অংশ হিসেবে পরিচিত জেলাটি।  পুঞ্চ জেলার প্রধান শহরের নাম হচ্ছে পুঞ্চ ।  ইতিহাস সতেরো শতকের শেষে ১৮৩৭ খ্রিষ্টাব্দের দিকে, হাভেলি তহসিলেরে লোরানের মুসলিম রাজাদের শাসনকালে পুঞ্চ গঠিত হয়েছিল। এরপর এলাকাটি রাজা ফয়েজতলাব পাঞ্জাব সরকার শাসন করেন। ১৮৪৮ সালে জম্মু ও কাশ্মীরের মহারাজা গুলব সিং পাহাড়ী অঞ্চলের হস্তান্তরের জন্য পুঞ্চকে অন্তর্ভুক্ত করেছিলেন। এই স্থানান্তরের পূর্বে পুঞ্চকে লাহোরের জেলা হিসেবে মনে করা হত।   ভূগোল  পুঞ্চ জেলার মোট আয়তন ১,৬৭৪ বর্গকিলোমিটার (৬৪৬ বর্গমাইল)। জেলাটির পূর্বে কুলগাম জেলা , শোপিয়ান জেলা এবং বুদগাম জেলা , দক্ষিণে রাজৌরি জেলা , উত্তরে পাকিস্তান শাসিত হাভেলি জেলা এবং জম্মু ও কাশ্মীরের বারামুল্লা জেলা , পশ্চিমে পাকিস্তান শাসিত কাশ্মীরের পুঞ্চ জেলা অবস্থিত।  এই জেলায় পাকিস্তানের নিয়ন্ত্রণাধীন পুঞ্চ বিভাগের ( বাগ জেলা , হাভেলি জেলা , পুঞ্চ জেলা , সুধনোতি জেলা ) এলাকাগুলিও অন্তর্ভুক্ত রয়েছে ।   উত্তরে হাভেলি জেলার হাজী পীর খাত পাকিস্তানের নিয়ন্ত্রণে থাকায় এটি বারামুল্লা উরি হতে সরাসরি যোগাযোগে বিচ্ছিন্ন।    পুঞ্চ শহরের অদূরে চাকান দা বাগ নিয়ন্ত্রণ রেখা বরাবর অবস্থিত।   মেন্ধর তেহসিল এখানকার অন্যতম সক্রিয় নিয়ন্ত্রন অঞ্চল।  প্রাচীন মেন্ধর সেতুটি নিয়ন্ত্রণ রেখা বরাবর অবস্থিত।    প্রশাসন পুঞ্চ হাভেলি বিধানসভাটি জম্মু লোকসভার অন্তর্গত। জেলাটি প্রশাসনিকভাবে ৪টি তহসিলে বিভক্ত। হাভেলি তহসিল মান্ডি তহসিল মেন্ধার তহসিল সুরাংকোট তহসিল  জনউপাত্ত  ভারতীয় সেনাবাহিনীর  জম্মু ও কাশ্মীর রাইফেলস রেজিমেন্ট-এর সৈন্য নিয়োগ এখন থেকেই হয়।  যোগাযোগ আকাশপথে পুঞ্চ বিমানবন্দর একটি হেলিকপ্টার বিমানবন্দর। ভারত-পাকিস্তান যুদ্ধ ১৯৪৭-এ এটি ভারতীয় সৈন্যের রসদ সরবরাহে ব্যবহৃত হয়। সেসময় মার্কিন নির্মিত রয়্যাল ইন্ডিয়ান এয়ার ফোর্সের ডগলাস সি-47 স্কাইট্রেন পরিবহন বিমান এখানে প্রথম অবতরণ করে। ভারতীয় পাইলট উইং কমান্ডার মেহার সিং সর্বপ্রথম প্রথম এখানে অবতরণ করেন। সেসময় নিশীথে তৈল বাতির আলোয় কোনো অবতরণ যন্ত্রের সাহায্য ছাড়াই অবতরণে সক্ষম হন।   চিত্রমালা  thumb|150px|বানোজো বিশ্রাম ঘর, রাওয়ালকোট thumb|150px|আব্বাসপুর, পুঞ্চ জেলার একটি ছোট্ট শহর thumb|150px|মেহেনদলা ও পুঞ্চের অন্যান্য এলাকায় সূর্যোদয়ের দৃশ্যে thumb|150px|পুঞ্চ জেলার লক মাদারপুর ও মেহেনদলার মধ্যে ধ্বংসপ্রাপ্ত সেতু  তথ্যসূত্র  বহিঃসংযোগ  Official website of the Government of Azad Kashmir  বিষয়শ্রেণী:জম্মু ও কাশ্মীরের জেলা বিষয়শ্রেণী:পুঞ্চ জেলা, ভারত বিষয়শ্রেণী:ভারতের সংখ্যালঘু ঘনীভূত জেলা
আরবপুর ইউনিয়ন বাংলাদেশের যশোহর জেলার যশোর সদর উপজেলার একটি প্রশাসনিক এলাকা।   অবস্থান  যশোহর জেলা সদর হতে ইউনিয়ন পরিষদের দূরত্ব মাত্র ৫.৫ কি:মি:। এটি সদর উপজেলার অন্তর্ভুক্ত। এর আয়তন ২৫.৯৬৩ বর্গকি:মি:, গ্রামের সংখ্যা ১৬টি, মোট জনসংখ্যা ৪৬৮৯৩ জন।   দর্শনীয় স্থান ও স্থাপনা   হযরত হায়াত উদ্দিন নিমাই শাহ'এর দরগাহ - ভেকুটিয়া শেখ পাড়া।   তথ্যসূত্র   বিষয়শ্রেণী:যশোর সদর উপজেলার ইউনিয়ন
আলাইগাল ওইভাতিল্লাই () হচ্ছে ১৯৮১ সালে মুক্তিপ্রাপ্ত একটি তামিল চলচ্চিত্র। পি ভারতীরাজা পরিচালিত এই চলচ্চিত্রে মুখ্য ভূমিকায় তামিল চলচ্চিত্র জগতে একেবারেই নবাগত দুইজন মানুষ ছিলেন, এদের একজন ছিলেন মহানায়ক আর. মুথুরমণের পুত্র কার্তিক মুথুরমণ এবং অভিনেত্রী আম্বিকার বোন রাধা। রোমান্টিক ঘরানার এই চলচ্চিত্রটি মূলত দুইটি আলাদা ধর্মের মানুষের ভালোবাসার কাহিনী নিয়ে। চলচ্চিত্রটি আরো গুরুত্বপূর্ণ ভূমিকায় ছিলেন থিয়াগরজন এবং সিল্ক স্মিতা, এছাড়াও কার্তিকের মার চরিত্রে কমলা কমেশ অভিনয় করেছিলেন। চলচ্চিত্রটির কাহিনী লিখেছিলেন অভিনেতা মণিভন্নন এবং সঙ্গীত পরিচালনা করেছিলেন ইলাইয়ারাজা। চলচ্চিত্রটি আটটি তামিলনাড়ু রাজ্য চলচ্চিত্র পুরস্কার জিতেছিলো তন্মধ্যে পরিচালক পি. ভারতীরাজা শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার পেয়েছিলেন।   কাহিনী সারাংশ  তামিলনাড়ুর একটি গ্রামে বীচু হচ্ছে একজন গরীব হিন্দু ছেলে যার মা অল্প-বয়স্ক ছেলেমেয়েদেরকে গান শিখিয়ে তার সংসার চালায়, ছেলের বাবা মৃত; এই বীচু আবার এক বড়লোকের মেয়ের সঙ্গে প্রেম করে যে আবার একজন খ্রিষ্টান, মেয়েটার নাম ম্যারি। ভিন্ন ধর্ম হওয়ার কারণে তারা দুজনেই অনেক পারিবারিক-সামাজিক সমস্যার সম্মুখীন হয়।   অভিনয়ে   কার্তিক - বীচু  রাধা - ম্যারি  সিল্ক স্মিতা - এলিসি  থিয়াগরজন - ড্যাভিড  কমলা কমেশ - বীচুর মা  রেণু চন্দ্র   প্রযোজনা   অভিনেতা মুথুরমণের ছেলে কার্তিক মুথুরমণ এবং অভিনেত্রী আম্বিকার বোন রাধা এই চলচ্চিত্র দ্বারা তাদের স্ব স্ব অভিনয় জীবন শুরু করেছিলেন। মুথুরমণ কার্তিককে চলচ্চিত্রে অভিনয়ের প্রস্তাব দিলে কার্তিক খুব দ্রুত রাজী হয়ে গিয়েছিলেন। কার্তিকের জায়গায় প্রথমে সুরেশকে নেওয়ার কথা ভাবা হলেও সুরেশ এই চলচ্চিত্রের পরিবর্তে পান্নির পুষ্পাঙ্গল চলচ্চিত্রে অভিনয়ের জন্য আগ্রহ প্রকাশ করেছিলেন।   তথ্যসূত্র    বহিঃসংযোগ     বিষয়শ্রেণী:তামিল ভাষার চলচ্চিত্র বিষয়শ্রেণী:১৯৮১-এর চলচ্চিত্র বিষয়শ্রেণী:ভারতীয় আন্তঃসম্পর্কীয় প্রণয়ধর্মী চলচ্চিত্র বিষয়শ্রেণী:১৯৮০-এর দশকের তামিল ভাষার চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:অন্য ভাষায় পুনর্নির্মিত তামিল চলচ্চিত্র
চিত্রল জাতীয় উদ্যান হচ্ছে পাকিস্তানের জাতীয় উদ্যানগুলির মধ্যে অন্যতম একটি উদ্যান। এটি পাকিস্তানের চিত্রল নদীর পার্শ্ববর্তী এলাকা খাইবার-পাখুনখোয়া প্রদেশের চিত্রল জেলায় অবস্থিত এবং এটি চিত্রল শহর থেকে মাত্র দুই ঘণ্টার দূরত্ব লক্ষ্য করা যায়। উদ্যানটিকে চিত্রল গল জাতীয় উদ্যান নামেও পরিচিত রয়েছে।  আইনগত বৈধতা ১৯৮৩ সালের আগ পর্যন্ত, চিত্রল গলকে চিত্রলের সাবেক মেহতার ব্যক্তিগত সম্পত্তি বলে মনে করা হত। উদ্যানটি নির্মানের পর থেকে এর সার্বিক অবস্থা সম্পর্কে বিভিন্নভাবে বিতর্ক লক্ষ্য করা যায়। যার ফলে সাবেক মেহেরের উত্তরাধিকারী এবং পাকিস্তান সরকারের মধ্যে চলমান মামলার বিষয়টি হয়ে উঠে আসে।  স্থিতিমাপ উদ্যানটি দিকে অগ্রসর হওয়ার পথটি বেশ সংকীর্ণ এবং বিপজ্জনক এবং বর্ষার দিনগুলিতে এটি আরও বেশি ঝুঁকিপূর্ণ হয়ে পড়ে। এটি ১৪৫০ মিটার বিসৃত অঞ্চল এবং সমুদ্রপৃষ্ট থেকে প্রায় ৫০০০ মিটার উপরে অবস্থিত। উদ্যানটি মোট ৭৭৫০ হেক্টর এলাকার সমন্বয়ে গঠিত হয়েছে।  প্রাণিকুল উদ্যানটি তিনটি উপত্যকা সমন্বয়ে গঠিত হয়েছে। উদ্যানটির মধ্যে বেশ কয়েকটি হিমবাহ রয়েছে, যার মাধ্যমে এটি বসন্তকাল তাদের গতিপথ তৈরি করে এবং শেষ পর্যন্ত ১৮ কিলোমিটার পর্যন্ত ধাবিত হয়ে একটি প্রবাহ গঠন করে। এই প্রবাহের ঠান্ডা পানি পূর্ব দিকে থেকে এসে চিত্রল নদীর সামনের দিকে প্রবাহিত হয়। উদ্যানটি বৃক্ষারাজিতে সমৃদ্ধ এবং এখানকার বিশেষ বৃক্ষ হচ্ছে সিডার। এছাড়াও উদ্যানটি বিশাল জীববৈচিত্র্য অভয়ারন্য হিসেবে আশ্রয় প্রদান করে থাকে, বিশেষ করে একটি বিপন্ন প্রজাতির বন্য ছাগল দেখতে পাওয়া যায়। প্র্রজাতিদের মধ্যে উদ্যানটিতে অন্তর্ভুক্ত করা হয়েছে অ্যাস্তোর মার্কার। চিত্রল জাতীয় উদ্যান এখনও পর্যন্ত বিশ্বের বৃহত্তম জনসংখ্যাবহুল অ্যাস্তোর মার্কার রয়েছে। এছাড়াও বর্তমানে উদ্যানটিতে কিছু সংখ্যক সাইবেরিয়ান আইবিক্স, লাদাখ ইউরিয়াল এর পাশাপাশি এশিয়ান কালো ভাল্লুকও পাওয়া যায়। যদিও তুষার চিতাবাঘকে পার্কের স্থায়ী বাসিন্দা বলে মনে করা হয়না কিন্তু মাঝে মধ্যে সেখানেও দেখতে পাওয়া যায়। তিব্বতী নেকড়ে, লাল শেয়াল, হলুদগলা মার্টিন এবং হিমালয়ের ভোঁদড়গুলি সবসময় উদ্যানটিতে পাওয়া যায়। উদ্যানটি প্রচলিত পাখিগুলির মধ্য রয়েছে দাড়ি দোলা, হিমালিয়ার গহ্বর, সোনালী ঈগল, ডেমোসিলেল কপিকল, পেরেগ্রিন বাজ, হিমালয়ের তুষারকোকে, হিমালয়ের মোনাল। এছাড়াও তুষারপাত এবং শিলা অংশ পরিলক্ষিত হয়।  আবহাওয়া অঞ্চলটির বার্ষিক বৃষ্টিপাতের পরিমাণ ৬২ মিলিমিটার। সেপ্টেম্বর মাসে উদ্যানটির আশেপাশের দর্শনীয় শিলাগুলিতে প্রচুর বৃষ্টিপাত হয়। যাইহোক নভেম্বর মাসে উপত্যকায় বেশি বৃষ্টিপাত হয়। এছাড়াও শীতকালেও তুষারপাত হয়ে থাকে। সাধারণত অঞ্চলটির আবহাওয়া ঠান্ডা এবং শুষ্ক। তাপমাত্রার পরিসীমা −১২.২ থেকে ৪৩.৩ °সে।  তথ্যসূত্র  বহিঃসংযোগ Chitral National Park Sarhad Tourism Corporation, Government of NWFP, Pakistan  বিষয়শ্রেণী:পাকিস্তানের জাতীয় উদ্যান বিষয়শ্রেণী:চিত্রল জেলা বিষয়শ্রেণী:খাইবার পাখতুনখোর সংরক্ষিত এলাকা বিষয়শ্রেণী:চিত্রাল জেলা
ডান|থাম্ব|200x200পিক্সেল| হেনরিখ কুবিস, ১৯৩৬ ডান|থাম্ব|200x200পিক্সেল| হেনরিখ কুবিস (পেছনের সারি, ডান থেকে চতুর্থ), হিন্ডেনবার্গের অন্যান্য জীবিতদের সাথে ছবি হেনরিখ কুবিস (১৬ জুন ১৮৮৮ - ১৯৭৯) ছিলেন একজন জার্মান পেশাদার রেস্তোরার বেয়ারা, যিনি বিশ্বের প্রথম ফ্লাইট অ্যাটেনডেন্ট হিসাবে কাজ করার জন্য এবং হিন্ডেনবার্গ আকাশতরী বিপর্যয় থেকে বেঁচে থাকার জন্য পরিচিত।   কর্মজীবন  কুবিস একজন পেশাদার রেস্তরার বেয়ারা হিসেবে প্রশিক্ষণ নিয়েছিলেন এবং হোটেল রিটজ প্যারিস এবং লন্ডনের কার্লটন হোটেল সহ ইউরোপের বেশ কয়েকটি বিলাসবহুল হোটেলে কাজ করেছেন।  ১৯১২ সালের মার্চ মাসে, কুবিস বার্লিন থেকে ফ্রেডরিকশাফেন যাওয়ার ফ্লাইট এলজেড ১০ শোয়াবেনের যাত্রীদের দেখাশোনা করতে শুরু করেন। তিনি ২৮ জুন ১৯১২ সালে ডুসেলডর্ফের কাছে শোয়াবেনের ধ্বংস থেকে বেঁচে যান।  ১৯৩৭ সালের ৬ মে, কুবিস আকাশতরী হিন্ডেনবার্গের নিউ জার্সি বিপর্যয়ের সময় সেতরীতে অবস্থান ছিলেন। হিন্ডেনবার্গে কুবিস কেবল একজন বিমানবালাই ছিলেন না, পুরো কেবিন ক্রু, বেয়ারাদের ব্যবস্থাপক ছিলেন। তিনি ১৫জন বাবুর্চি এবং বেয়ারার তত্ত্বাবধান করছিলেন। তিনি বিমানে উঠার সময় যাত্রীদের কাছ থেকে সিগারেট লাইটার এবং দিয়াশলাই বাজেয়াপ্ত করতেন, এই বলে যে, "আমরা জার্মানরা হাইড্রোজেন নিয়ে বোকামি করি না।"  কুবিস অসুস্থতার কারণে প্রায় হিন্ডেনবার্গের নিউ জার্সি যাত্রা থেকে বাদ পরতে যাচ্ছিলেন, কিন্তু ৩ মে যাত্রার আগে সময়মতো সুস্থ হয়ে ওঠেন। বিস্ফোরণের মুহূর্তে কুবিস খাবারঘরে ছিলেন এবং যাত্রীদের নিরাপদে ঝাঁঁপ দিতে সাহায্য করেছিলেন। তিনি নিজেও আঘাত ছাড়াই বিপর্যয় থেকে রক্ষা পান।  কুবিস ১৯৭৯ সালে মারা যান।   জনপ্রিয় সংস্কৃতিতে  কুবিস হিন্দেবার্গ বিপর্যয় সম্পর্কে কাল্পনিক রচনায় চিত্রিত হয়েছেন: ম্যাক্স অ্যালান কলিন্স রচিত হিন্ডেনবার্গ মার্ডারস (২০০০), এবং এরিয়েল লহনের ফ্লাইট অফ ড্রিমস (২০১৬)।  হিন্ডেনবার্গ: দ্য আনটোল্ড স্টোরি চলচ্চিত্রে তিনি অভিনেতা থর্স্টন ম্যান্ডারলে চরিত্রে অভিনয় করেছিলেন।   তথ্যসূত্র   বিষয়শ্রেণী:১৯৭৯-এ মৃত্যু বিষয়শ্রেণী:১৮৮৮-এ জন্ম বিষয়শ্রেণী:বিমানবালা বিষয়শ্রেণী:জার্মান বিমান চালনার রেকর্ডধারী
থাম্ব|মছলন্দপুর রেলওয়ে স্টেশন মছলন্দপুর বা মসলন্দপুর ভারতের পশ্চিমবঙ্গ রাজ্যের উত্তর চব্বিশ পরগনা জেলার বারাসত সদর মহকুমা অন্তর্গত একটি গ্রাম।   জনসংখ্যার উপাত্ত  ভারতের ২০০১ সালের আদমশুমারি অনুসারে মছলন্দপুর শহরের জনসংখ্যা হল ৯৫০৭ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে মসলন্দপুর এর সাক্ষরতার হার বেশি। এই শহরের জনসংখ্যার ৯% হল ৬ বছর বা তার কম বয়সী।   তথ্যসূত্র   বহিঃসংযোগ  বিষয়শ্রেণী:উত্তর চব্বিশ পরগনা জেলার শহর ও নগর
অলি জর্জ আর্থার ওয়াটকিন্স (, ; জন্ম: ৩০ ডিসেম্বর ১৯৯৫; অলি ওয়াটকিন্স নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব অ্যাস্টন ভিলা এবং ইংল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ওয়াটকিন্স ২০২১ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৭ ম্যাচে ২টি গোল করেছেন।   প্রারম্ভিক জীবন  অলি জর্জ আর্থার ওয়াটকিন্স ১৯৯৫ সালের ৩০শে ডিসেম্বর তারিখে ইংল্যান্ডের নিউটন অ্যাবোটে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০২১ সালের ২৫শে মার্চ তারিখে, ২৫ বছর, ২ মাস ও ২৫ দিন বয়সে, ডান পায়ে ফুটবল খেলায় পারদর্শী ওয়াটকিন্স সান মারিনোর বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। উক্ত ম্যাচের ৬৩তম মিনিটে আক্রমণভাগের খেলোয়াড় ডোমিনিক কালভার্ট-লুইনের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২১ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ইংল্যান্ড ৫–০ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে ওয়াটকিন্স সর্বমোট ৫ ম্যাচে ১টি গোল করেছেন।   পরিসংখ্যান   আন্তর্জাতিক    দল  সাল  ম্যাচ  গোল ইংল্যান্ড  ২০২১  ৫  ১ ২০২২  ২  ১ সর্বমোট  ৭  ২   তথ্যসূত্র    বহিঃসংযোগ                        বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:এক্সিটার সিটি ফুটবল ক্লাবের খেলোয়াড় বিষয়শ্রেণী:ব্রেন্টফোর্ড ফুটবল ক্লাবের খেলোয়াড় বিষয়শ্রেণী:অ্যাস্টন ভিলা ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:জাতীয় লিগের (ইংরেজ ফুটবল) খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
প্লাতোন () একজন গ্রিক-ব্যাক্ট্রিয় রাজ্যের শাসক ছিলেন।   সংক্ষিপ্ত জীবনী  অসমুন্ড বোপেয়ারাচ্চি প্লাতোনের মুদ্রা বিশ্লেষণ করে মত দেন যে, সম্ভবতঃ খ্রিস্টপূর্ব ১৪৫ থেকে খ্রিস্টপূর্ব ১৪০ পর্য্যন্ত তিনি রাজ্যশাসন করেন।O. Bopearachchi, Monnaies gréco-bactriennes et indo-grecques, Catalogue raisonné, Bibliothèque Nationale, Paris, 1991, 459 p., 69 pl. সম্ভবতঃ তিনি গ্রিক-ব্যাক্ট্রিয় শাসক প্রথম ইউক্রাতিদেসের ভাই ছিলেন এবং ১৪৫ খ্রিস্টপূর্বাব্দে তাঁর হত্যার পর সিংহাসনলাভ করেন।   তথ্যসূত্র    আরো পড়ুন   The Shape of Ancient Thought. Comparative studies in Greek and Indian Philosophies, by Thomas McEvilley (Allworth Press and the School of Visual Arts, 2002)   Buddhism in Central Asia, by B. N. Puri (Motilal Banarsidass Pub, January 1, 2000)      বিষয়শ্রেণী:গ্রিক-ব্যাক্ট্রিয় শাসক
জেলা পরিষদ হলো বাংলাদেশের স্থানীয় সরকার ব্যবস্থার একটি একক, যা রাষ্ট্রে বিদ্যমান তিন ধরনের স্থানীয় সরকার ব্যবস্থার জেলা পর্যায়ে কাজ করে। এর প্রধান হলেন জেলা পরিষদ চেয়ারম্যান এবং এ সংস্থা ৮টি খাত নিয়ে কাজ করে।   ইতিহাস  জেলা পরিষদ বাংলাদেশের স্থানীয় সরকার (জেলা পরিষদ) আইন ১৯৮৮ অনুযায়ী মনোনীত ও নিয়োগকৃত সদস্যদের নিয়ে গঠিত হয়। পরিষদের অর্ধেক সদস্য হলো নির্বাচিত (এর মধ্যে রয়েছে সংসদ সদস্য, উপজেলা চেয়ারম্যান, পৌরসভা ও ইউনিয়নের চেয়ারম্যান) এবং অর্ধেক সরকার কর্তৃক মনোনীত সরকারি কর্মকর্তা। পরবর্তীকালে, বাংলাদেশ সরকার ২০০০ সালের ৬ জুলাই জেলা পরিষদ আইন, ২০০০ প্রবর্তন করে এবং এর অধীনে খাগড়াছড়ি, রাঙ্গামাটি ও বান্দরবান জেলা ব্যতীত অন্যান্য জেলায় জেলা পরিষদ গঠনের ব্যবস্থা নেওয়া হয়। সাংগঠনিক কাঠামো  (ক) একজন চেয়ারম্যান;  (খ) সংশ্লিষ্ট জেলার মোট উপজেলার সমসংখ্যক সদস্য;  (গ) দফা (ক) ও (খ) এ উল্লিখিত সদস্য-সংখ্যার এক-তৃতীয়াংশ (নিকটবর্তী পূর্ণ সংখ্যায়) নারী সদস্য:  তবে শর্ত থাকে যে, তাহাদের সংখ্যা ২ (দুই) এর কম হইবে না; এবং  (ঘ) সংশ্লিষ্ট প্রত্যেক উপজেলা পরিষদের চেয়ারম্যান, পৌরসভার মেয়র এবং ক্ষেত্রমতে, সিটি কর্পোরেশনের মেয়রের প্রতিনিধি পদাধিকারবলে সদস্য। একটি নবগঠিত জেলা পরিষদের মেয়াদকাল পাঁচ বছর। জেলা পরিষদের প্রশাসনিক কর্মকর্তা হলেন প্রধান নির্বাহী কর্মকর্তা। তিনি সরকারের উপ সচিব পদমর্যাদার হয়ে থাকেন।  কার্যাবলি জেলা পরিষদের কার্যাবলি দুই ধরনের -  আবশ্যিক  ঐচ্ছিক আবশ্যিক  জেলার সকল উন্নয়ন কার্যক্রম পর্যালোচনা।  সাধারণ পাঠাগারের ব্যবস্থা ও রক্ষণাবেক্ষণ।  জনপথ, কালভার্ট ও ব্রিজ নির্মাণ, রক্ষণাবেক্ষণ ও উন্নয়ন  রাস্তার পাশে বৃক্ষরোপণ ও রক্ষণাবেক্ষণ  উপজেলা ও পৌরসভাকে সহায়তা, সহযোগিতা এবং উৎসাহ প্রদান।  সরকার কর্তৃক অর্পিত উন্নয়ন পরিকল্পনার বাস্তবায়নসহ অন্যান্য কাজ সম্পন্ন করা ও বাস্তবায়নকারী অন্যান্য প্রতিষ্ঠানের সঙ্গে সহযোগিতা।  উপজেলা পরিষদ ও পৌরসভা কর্তৃক প্রকল্পসমূহ বাস্তবায়ন অগ্রগতি পর্যালোচনা।  ঐচ্ছিক   শিক্ষা ও সংস্কৃতি সংক্রান্ত কার্যক্রম  সমাজ উন্নয়নমূলক কার্যক্রম  সামাজিক সমস্যা প্রতিরোধ ও সালাশী কার্যক্রম  অর্থনৈতিক কল্যাণমূলক কার্য   আরও দেখুন   জেলার প্রধান  বাংলাদেশের জেলা  তথ্যসূত্র  বিষয়শ্রেণী:বাংলাদেশের স্থানীয় সরকার
গুরমিত বাওয়া হলেন ভারতীয়, পাঞ্জাবি ভাষার, লোক গায়ক। তিনি তাঁর দীর্ঘ হেক (ইংরাজী: "হো", যেটি হল পাঞ্জাবি লোকগানের শুরুতে শ্বাসরুদ্ধ করে রাখা) এর জন্য বিশেষভাবে পরিচিত। তিনি প্রায় ৪৫ সেকেন্ড এটি ধরে রাখতে পারেন।(প্রয়াত) আলম লোহারের পরে, তিনি জুগনি গাইবার জন্য পরিচিত এবং তিনি হলেন দূরদর্শনে গাওয়ার সুযোগ পাওয়া প্রথম পাঞ্জাবি মহিলা গায়িকা।   প্রাথমিক জীবন   বাওয়া ১৯৪৪ সালে জন্মগ্রহণ করেছিলেন, প্রাথমিক জীবনে তাঁর নাম ছিল গুরমিত কৌর। তাঁর বাবা ও মায়ের নাম ছিল যথাক্রমে সর্দার উত্তম সিং এবং রাম কৌর। তাঁর জন্মস্থান ছিল পাঞ্জাবের কোঠে গ্রাম। গ্রামটি এখন ভারতীয় পাঞ্জাবের গুরুদাসপুর জেলার একটি অংশ। তাঁর মাত্র দুবছর বয়সে তাঁর মায়ের মৃত্যু হয়েছিল। সেই সময়ে, মেয়েদের পড়াশুনা করতে দেওয়া হতনা, এমনকি বয়স্কদের অনুমতি ব্যতীত বাইরে যেতেও দেওয়া হত না। কিন্তু বাওয়া একজন শিক্ষক হওয়ার স্বপ্ন দেখেছিলেন এবং তিনি জে.বি.টি. পাস করেন। তিনি ওই অঞ্চলের প্রথম নারী শিক্ষক।  পাঞ্জাবি লোক সংগীতশিল্পী কিরপাল বাওয়ার সাথে তাঁর বিবাহ হয়েছিল, এবং এই দম্পতির তিনটি কন্যাসন্তান রয়েছে। এর মধ্যে দুজন, লাচি বাওয়া এবং গালোরি বাওয়া, গান করেন।   কর্মজীবন   তাঁর কর্মজীবন শুরু হয়েছি ১৯৬৮ সালে। তাঁর স্বামী কিরপাল সিং বাওয়া তাঁকে উৎসাহিত করেছিলেন। তিনি সর্বদা আলগোজা, চিমটা, ঢোলক এবং টুম্বির মত পাঞ্জাবি লোকজ যন্ত্রের সাথে গান করেন। মুম্বাইতে পাঞ্জাব অ্যাসোসিয়েশন আয়োজিত একটি অনুষ্ঠানে তিনি শ্রোতাদের বিস্ময়াভিভূত করেছিলেন। বলিউড অভিনেতা প্রেম চোপড়া, প্রাণ এবং বিশেষত রাজ কাপুর দাঁড়িয়ে পড়ে তাঁকে অভিবাদন জানিয়েছিলেন। রাজ কাপুর বারবার ম্যায়ঁ জাট্টি পাঞ্জাব দি, মেরি নার্গিস ওয়ারগী আখ গানটির জন্য অনুরোধ করেছিলেন। তিনি বিদেশেও সঙ্গীত পরিবেশন করেছেন।  তিনি ১৯৮৭ সালে ইউএসএসআর এবং ১৯৮৮ সালে জাপানে আয়োজিত ভারত উৎসব চলাকালীন ভারতের প্রতিনিধিত্ব করেছিলেন। তিনি ১৯৮৮ সালে ব্যাংককের থাইল্যান্ড সংস্কৃতি কেন্দ্রেও সঙ্গীত পরিবেশন করেছিলেন। তিনি ১৯৮৯ সালে বসরা উৎসব এবং ত্রিপোলির (লিবিয়া) ২৫ তম জশন-এ-আজাদির উৎসবটিতে দেশের প্রতিনিধিত্ব করেছিলেন।   পুরস্কার   তাঁর পুরস্কারগুলির মধ্যে আছে ১৯৯১ সালে পাঞ্জাব সরকার কর্তৃক রাজ্য পুরস্কার, পাঞ্জাব নাটক আকাদেমির সংগীত পুরস্কার, ২০০২ সালে মধ্যপ্রদেশ সরকারের জাতীয় দেবী অহল্যা পুরস্কার এবং ২০০৮ সালে পাঞ্জাবি ভাষা বিভাগ দ্বারা শ্রোমণি গায়িকা পুরস্কার   আরও দেখুন  নরিন্দর বিবা সুরিন্দর কৌর আলম লোহার   তথ্যসূত্র   বিষয়শ্রেণী:১৯৪৪-এ জন্ম বিষয়শ্রেণী:পাঞ্জাবি ভাষার সঙ্গীতশিল্পী বিষয়শ্রেণী:পাঞ্জাবি ব্যক্তি বিষয়শ্রেণী:ভারতীয় শিখ বিষয়শ্রেণী:২০২১-এ মৃত্যু বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:সংগীত নাটক অকাদেমি পুরস্কার প্রাপক
অভ্যন্তরীণ বক্ষীয় ধমনী (আইটিএ), যাকে অভ্যন্তরীণ ম্যামারি ধমনীও বলা হয়, এটি একটি ধমনী যা অগ্রবর্তী বক্ষ প্রাচীর ও স্তনকে রক্ত সরবরাহ করে। এটি একজোড়া ধমনী, যার প্রতিটি স্টার্নামের পাশ বরাবর চলেছে এবং বিভক্ত হয়ে সুপিরিয়র এপিগ্যাস্ট্রিক ধমনী ও মাসকুলোফ্রেনিক ধমনী হিসেবে অব্যাহত থাকে।     গঠন    অভ্যন্তরীণ বক্ষীয় ধমনী সাবক্লাভিয়ান ধমনীর উৎপত্তিস্থলের কাছাকাছি তার অগ্রবর্তী পৃষ্ঠ থেকে সৃষ্টি হয়। এর প্রস্থ ১-২ মিমি।    এটি পাঁজরের অভ্যন্তরীণ পৃষ্ঠে নিম্নগামী হয়, স্টার্নামের প্রান্ত থেকে প্রায় ১ সেমি দূরে, এবং এইভাবে স্তনবোঁটার মধ্যস্থিত। এটি অভ্যন্তরীণ বক্ষীয় শিরার সাথে থাকে।    এটি অ্যাবডোমিনাল এক্সটার্নাল অবলিক পেশীর গভীরে কিন্তু ভেগাস স্নায়ুর উপরিতলে চলে।    প্রাপ্তবয়স্কদের মধ্যে, প্রথম ইন্টারকোস্টাল স্পেসে অভ্যন্তরীণ বক্ষীয় ধমনী স্টার্নামের সবচেয়ে কাছাকাছি অবস্থান করে। ষষ্ঠ ইন্টারকোস্টাল স্পেস পর্যন্ত ধমনী ও স্টার্নামের পার্শ্বীয় সীমানার মধ্যকার ফাঁক ১.১ সেমি থেকে ১.৩ সেমি পর্যন্ত বৃদ্ধি পায়। শিশুদের মধ্যে এই ফাঁক ০.৫ সেমি থেকে ১.০ সেমি পর্যন্ত হয়।     শাখাসমূহ     মিডিয়াস্টিনাল শাখা    থাইমিক শাখা    পেরিকার্ডিয়াকোফ্রেনিক ধমনীফ্রেনিক স্নায়ুর সাথে চলমান    স্টার্নাল শাখা    পারফোরেটিং শাখা    বারোটি অ্যান্টেরিয়র ইন্টারকোস্টাল শাখা, শীর্ষ ছয়টি ইন্টারকোস্টাল স্পেসের প্রতিটিতে দুটি। একটি নির্দিষ্ট স্পেসে, উপরের শাখাটি পাঁজরের নিচ বরাবর পাশ্ববর্তী হয়ে সংশ্লিষ্ট পোস্টেরিয়র ইন্টারকোস্টাল ধমনীর সাথে অ্যানাস্টোমোসিস করে। নিচের শাখাটি পোস্টেরিয়র ইন্টারকোস্টাল ধমনীর একটি কোল্যাটেরাল শাখার সাথে অ্যানাস্টোমোসিস করে।    ষষ্ঠ ইন্টারকোস্টাল স্পেস অতিক্রম করার পর, অভ্যন্তরীণ বক্ষীয় ধমনী নিম্নলিখিত দুটি টার্মিনাল শাখায় বিভক্ত হয়:    মাসকুলোফ্রেনিক ধমনীপ্রায় কোস্টাল মার্জিন অনুসরণ করে এবং ৭ম, ৮ম, ৯ম পাঁজরের জন্য শাখা প্রদান করে    সুপিরিয়র এপিগ্যাস্ট্রিক ধমনীঅভ্যন্তরীণ বক্ষীয় ধমনীর গতিপথ অব্যাহত রেখে, উদর প্রাচীরের নিচে এবং রেক্টাস শীথের ভেতরে চলমান     কার্যাবলী    অভ্যন্তরীণ বক্ষীয় ধমনী বক্ষ প্রাচীর ও স্তনকে রক্ত সরবরাহ করে।     ক্লিনিকাল তাৎপর্য      বাইপাস গ্রাফ্টে ব্যবহার    করোনারি ধমনী বাইপাস গ্রাফ্টিংয়ের জন্য অভ্যন্তরীণ বক্ষীয় ধমনী কার্ডিয়াক সার্জনের পছন্দের রক্তনালী। বাম আইটিএ-এর সাফেনাস ভেইন গ্রাফ্টের তুলনায় দীর্ঘমেয়াদী পেটেন্সি অধিক, বিশেষত লেফট অ্যান্টেরিয়র ডিসেন্ডিং করোনারি ধমনীতে গ্রাফ্টিং করা হলে, যা সাধারণত রিভাসকুলারাইজ করার জন্য সবচেয়ে গুরুত্বপূর্ণ ধমনী।    প্লাস্টিক সার্জনরা মাস্টেক্টমির পর স্তনের অটোলোগাস ফ্রি ফ্ল্যাপ পুনর্গঠনের জন্য বাম বা ডান অভ্যন্তরীণ বক্ষীয় ধমনী ব্যবহার করতে পারেন। সাধারণত, দ্বিতীয় ইন্টারকোস্টাল স্পেসে মাইক্রোভাসকুলার অ্যানাস্টোমোসিস করা হয় যে ধমনীতে ফ্রি ফ্ল্যাপ ভিত্তিক থাকে।     অতিরিক্ত চিত্র         তথ্যসূত্র         বহিঃসংযোগ         আইটিএ গ্রাফ্টের চিত্র     দুটি সাফেনাস ভেইন গ্রাফ্ট (এসভিজি) এবং একটি এলআইটিএ গ্রাফ্ট সহ হৃদয়ের চিত্র - texheartsurgeons.com    ডান করোনারি ধমনীতে (আরসিএ) এসভিজি এবং এলএডিতে এলআইটিএ গ্রাফ্ট সহ হৃদয়ের অঙ্কন  - D'Arcy Studios    ডান করোনারি ধমনীতে (আরসিএ) এসভিজি এবং এলএডিতে এলআইটিএ গ্রাফ্ট সহ হৃদয়ের অঙ্কন - Mayo Clinic           বিষয়শ্রেণী:বক্ষের ধমনী
সংযুক্ত আরব আমিরাত জাতীয় অনূর্ধ্ব-২৩ ফুটবল দল (যা সংযুক্ত আরব আমিরাত অলিম্পিক ফুটবল দল অথবা সংক্ষেপে সংযুক্ত আরব আমিরাত অনূর্ধ্ব-২৩ নামে পরিচিত) হচ্ছে আন্তর্জাতিক ফুটবলে সংযুক্ত আরব আমিরাতের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম সংযুক্ত আরব আমিরাতের ফুটবলের সর্বোচ্চ নিয়ন্ত্রক সংস্থা সংযুক্ত আরব আমিরাত ফুটবল অ্যাসোসিয়েশন দ্বারা নিয়ন্ত্রিত হয়।https://www.worldfootball.net/teams/va-emirate-u23-h-team/ ১৯৮৬ সালের ২১শে সেপ্টেম্বর তারিখে, সংযুক্ত আরব আমিরাত অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; দক্ষিণ কোরিয়ার সিউলে অনুষ্ঠিত পাকিস্তান অনূর্ধ্ব-২৩ দলের বিরুদ্ধে উক্ত ম্যাচে সংযুক্ত আরব আমিরাত অনূর্ধ্ব-২৩ ১–০ গোলের ব্যবধানে জয়লাভ করেছিল।  আল আবিয়াদ নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় সংযুক্ত আরব আমিরাতের বৃহত্তম শহর দুবাইয়ে অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন স্পেনীয় সাবেক ফুটবল খেলোয়াড় দেনিস সিলভা এবং অধিনায়কের দায়িত্ব পালন করছেন আল জাজিরার মধ্যমাঠের খেলোয়াড় আহমদ মাহমুদ।https://int.soccerway.com/teams/united-arab-emirates/uae-u23/17247/https://www.transfermarkt.com/vereinigte-arabische-emirate-u23/startseite/verein/34592  এএফসি অনূর্ধ্ব-২৩ এশিয়ান কাপে সংযুক্ত আরব আমিরাত অনূর্ধ্ব-২৩ এপর্যন্ত ৪ বার অংশগ্রহণ করেছে, যার মধ্যে সেরা সাফল্য হচ্ছে ২০১৬ এএফসি অনূর্ধ্ব-২৩ এশিয়ান কাপের কোয়ার্টার-ফাইনালে পৌঁছানো, যেখানে তারা ইরান অনূর্ধ্ব-২৩ দলের কাছে ১–৩ গোলের ব্যবধানে পরাজিত হয়েছে। অন্যদিকে, সংযুক্ত আরব আমিরাত অনূর্ধ্ব-২৩ এপর্যন্ত ১ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ২০১২ গ্রীষ্মকালীন অলিম্পিকের গ্রুপ পর্বে অংশগ্রহণ করা, যেখানে তারা শুধুমাত্র ১ অর্জন করতে সক্ষম হয়েছিল। উমর আব্দুল রহমান, আহমদ খলিল, মুহাম্মদ উমর আল আত্তাস, আলি সালিহ এবং জাইদ আল আমরির মতো খেলোয়াড়গণ সংযুক্ত আরব আমিরাতের অনূর্ধ্ব-২৩ দলের জার্সি গায়ে মাঠ কাঁপিয়েছেন।  প্রতিযোগিতামূলক তথ্য গ্রীষ্মকালীন অলিম্পিক  গ্রীষ্মকালীন অলিম্পিক সাল  পর্ব  অবস্থান  ম্যাচ  জয়    হার      ১৯০০  অংশগ্রহণ করেনি  ১৯০৪   ১৯০৮   ১৯১২   ১৯২০   ১৯২৪   ১৯২৮   ১৯৩৬   ১৯৪৮   ১৯৫২   ১৯৫৬   ১৯৬০   ১৯৬৪   ১৯৬৮   ১৯৭২   ১৯৭৬   ১৯৮০   ১৯৮৪   ১৯৮৮   ১৯৯২  উত্তীর্ণ হয়নি  ১৯৯৬   ২০০০   ২০০৪   ২০০৮   ২০১২  গ্রুপ পর্ব  ১৫তম  ৩  ০  ১  ২  ৩  ৬  ২০১৬  উত্তীর্ণ হয়নি  ২০২০   ২০২৪  অনির্ধারিত  ২০২৮   ২০৩২  মোট  ১৫তম  ১/২৭  ৩  ০  ১  ২  ৩  ৬  তথ্যসূত্র  বহিঃসংযোগ     ফিফা-এ সংযুক্ত আরব আমিরাত জাতীয় অনূর্ধ্ব-২৩ ফুটবল দল   বিষয়শ্রেণী:সংযুক্ত আরব আমিরাত জাতীয় অনূর্ধ্ব-২৩ ফুটবল দল বিষয়শ্রেণী:এশিয়ার জাতীয় অনূর্ধ্ব-২৩ ফুটবল দল ফুটবল অনূর্ধ্ব-২৩
মিরুখালী বাংলাদেশের পিরোজপুর জেলার অন্তর্গত মঠবাড়িয়া উপজেলার আওতাধীন ১০ টি গ্রাম নিয়ে গঠিত একটি ইউনিয়ন।   আয়তন  মিরুখালী ইউনিয়নের আয়তন ৮,৫৫২ একর বা ১৪.৭০ বর্গ কি.মি।   প্রশাসনিক কাঠামো  মিরুখালী ইউনিয়ন [মঠবাড়িয়া উপজেলা]র আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মঠবাড়িয়া থানার আওতাধীন। এটি জাতীয় সংসদের ১২৯নং নির্বাচনী এলাকা পিরোজপুর-৩ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী মিরুখালী ইউনিয়নের মোট জনসংখ্যা ২৩,৪০২ জন। এর মধ্যে পুরুষ ১১,২৬৬ জন এবং মহিলা ১২,১৩৬ জন। মোট পরিবার ৫,৫২৩টি।   শিক্ষা   শিক্ষার হার – ৪৯%। (২০০১ এর শিক্ষা জরীপ অনুযায়ী) সরকারী প্রাথমিক বিদ্যালয়- ১৫টি,বে-সরকারী রেজিঃ প্রাঃ বিদ্যালয়- ০৫টি,মাধ্যমিক বিদ্যালয়ঃ ৫টটি,নিম্ন মাধ্যমিক বিদ্যালয় ১ টি,মাদ্রাসা- ৯টি,কলেজ- ২টি,টেকনিকাল কলেজ- ১টি।এক নজরে মিরুখালী ইউনিয়ন Mirukhali Union ২০১১ সালের আদমশুমারি অনুযায়ী মিরুখালী ইউনিয়নের সাক্ষরতার হার ৬১.৬%।   তথ্যসূত্র   বিষয়শ্রেণী:মঠবাড়িয়া উপজেলার ইউনিয়ন